C 252/62
HR
Službeni list Europske unije
17.7.2023.
— Treći tužbeni razlog, koji se temelji na povredi obveze obrazlaganja i povezanog načela jednakosti stranaka u postupku (članak 47.
Povelje Europske unije o temeljnim pravima) jer tužitelj nije mogao znati potpuno obrazloženje za njegovo isključenje iz sudjelovanja u otvorenom natječaju prije podnošenja žalbe.
To je također dovelo do povrede načela ravnopravnosti stranaka u postupku. — Četvrti tužbeni razlog, koji se temelji na povredi članka 5. stavaka 5. i 6.
Priloga III.
Pravilniku jer povjerenstvo za odabir nije uvrstilo na popis barem dvostruko više kandidata nego što je slobodnih mjesta predviđenih u natječaju. — Peti tužbeni razlog, koji se temelji na povredi načelâ iz sudske prakse u predmetu Di Prospero/Komisija i na povredi članka 27.
Pravilnika i načela jednakosti jer u obavijesti o natječaju nije bilo dopušteno sudjelovanje na oba natječaja, odnosno na onome za razred AD7 i za razred AD9, dok su neki kandidati koji su se prijavili na natječaj za razred AD9 automatski stavljeni na popis uspješnih kandidata za razred AD7. — Šesti tužbeni razlog, koji se temelji na povredi načela jednakosti među kandidatima i na neobjektivnom ocjenjivanju zbog toga što povjerenstvo za odabir zbog čestih promjena u sastavu nije bilo ustaljeno i zbog nepostojanja praćenja rada od strane Predsjednika.
Tužba podnesena 17. svibnja 2023. – Puma/EUIPO – Puma (puma soundproofing) (Predmet T-266/23) (2023/C 252/74) Jezik na kojem je tužba podnesena: engleski Stranke Tužitelj: Puma SE (Herzogenaurach, Njemačka) (zastupnici: M. Schunke i P. Trieb, odvjetnici) Tuženik: Ured Europske unije za intelektualno vlasništvo (EUIPO) Druga stranka pred žalbenim vijećem: Puma Srl (Settimo Milanese, Italija)
Podaci o postupku pred EUIPO-om Podnositelj prijave spornog žiga: druga stranka pred žalbenim vijećem Predmetni sporni žig: prijava figurativnog žiga Europske unije „puma soundproofing” – prijava za registraciju br.
18 165 411 Postupak pred EUIPO-om: postupak povodom prigovora Pobijana odluka: odluka prvog žalbenog vijeća EUIPO-a od 27. veljače 2023.
u predmetu R 1399/2021-1
Tužbeni zahtjev Tužitelj od Općeg suda zahtijeva da: — poništi pobijanu odluku; — naloži EUIPO-u snošenje troškova, uključujući troškove žalbenog postupka.
Tužbeni razlog — povreda članka 8. stavka 5.
Uredbe (EU) 2017/1001 Europskog parlamenta i Vijeća.